

**ΕΛΛΗΝΙΚΗ ΔΗΜΟΚΡΑΤΙΑ**

**ΑΠΟΚΕΝΤΡΩΜΕΝΗ ΔΙΟΙΚΗΣΗ  
ΠΕΛΟΠΟΝΝΗΣΟΥ, ΔΥΤΙΚΗΣ ΕΛΛΑΔΟΣ KAI ΙΟΝΙΟΥ**

****

**ΣΥΜΒΑΣΗ**

**ΠΑΡΟΧΗΣ ΥΠΗΡΕΣΙΩΝ ΚΑΘΑΡΙΣΜΟΥ ΚΤΙΡΙΩΝ ΕΤΩΝ 2022 & 2023 ΓΙΑ ΤΗΝ ΚΑΛΥΨΗ ΤΩΝ ΑΝΑΓΚΩΝ ΤΩΝ**

**ΥΠΗΡΕΣΙΩΝ ΤΗΣ ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΠΕΛΟΠΟΝΝΗΣΟΥ, ΔΥΤΙΚΗΣ ΕΛΛΑΔΑΣ & ΙΟΝΙΟΥ (Α.Δ.Π.Δ.Ε.&Ι.).**

|  |  |
| --- | --- |
| **C.P.V.** | **Περιγραφή** |
| 90911200-8 | Υπηρεσίες καθαρισμού κτιρίων |

Στην Πάτρα σήμερα, ……………………….. 2023, ημέρα …………………, οι υπογράφοντες την παρούσα, αφενός η **Αποκεντρωμένη Διοίκηση Π.Δ.Ε. & Ι.**, (εφεξής «Α.Δ. Π.Δ.Ε. & Ι.»), ως Αναθέτουσα Αρχή, που εδρεύει στην Πάτρα, Ν.Ε.Ο. Πατρών-Αθηνών 28, Τ.Κ. 26441 - Πάτρα, με Α.Φ.Μ. 997824349 και Δ.Ο.Υ. ΠΑΤΡΩΝ, και εκπροσωπείται νόμιμα από τον ασκούντα καθήκοντα Συντονιστή κo. Διονύσιο Παναγιωτόπουλο και αφετέρου η εταιρεία με την επωνυμία «………………….» που εδρεύει ………………………(στοιχεία διεύθυνσης και επικοινωνίας), με Α.Φ.Μ. …………………. & Δ.Ο.Υ. ………………….. και εκπροσωπείται νόμιμα από ……………………………,που θα καλείται στο εξής «ανάδοχος/προμηθευτής», έχοντας υπόψη:

1. την υπ’ αριθμ. Πρωτ. xxxxxx/xx.xx.2023 (αριθμ. 01/2023, Α/Α Ε.Σ.Η.ΔΗ.Σ.: 198794, ΑΔΑΜ: 23PROCXXXXXXXX) Διακήρυξη ανοικτού ηλεκτρονικού διαγωνισμού, άνω των ορίων, για την παροχή υπηρεσιών καθαρισμού κτιρίων για την κάλυψη των αναγκών των κατά τόπους υπηρεσιών της Α.Δ.Π.Δ.Ε.&Ι., και
2. την υπ’ αριθμ. Πρωτ. xxxxx/xx.xx.xxxx (ΑΔΑ: xxxxΟΡ1Φ-xxx, ΑΔΑΜ: 23AWRDxxxxxxx) απόφαση κατακύρωσης αναδόχου για το/τα Τμήμα/τα……………..(συμπληρώνεται βάσει της προσφοράς του Αναδόχου και του σχετικού Πρακτικού της Επιτροπής Αξιολόγησης ) της υπ’ αριθμ. Πρωτ. xxxxxx/xx.xx.2023 (αριθμ. 01/2023, Α/Α Ε.Σ.Η.ΔΗ.Σ.: 198794, ΑΔΑΜ: 23PROCXXXXXXXX) Διακήρυξης, ποσού ……………………………….. (0,00€), συμπεριλαμβανομένου Φ.Π.Α. 24%, ή 0,00 € άνευ Φ.Π.Α.

συμφώνησαν, συνομολόγησαν, συναποδέχθηκαν και με την ιδιότητα που προαναφέρθηκε, υπογράφουν την σύμβαση αυτή με τους ακόλουθους όρους:

**ΟΡΟΙ ΤΗΣ ΣΥΜΒΑΣΗΣ**

**ΑΡΘΡΟ 1Ο: Αντικείμενο της σύμβασης - αμοιβη - ΔΙΑΡΚΕΙΑ**

Η παροχή υπηρεσιών καθαρισμού κτιρίων στο/τα Τμήμα/τα……………………………………..[συμπληρώνεται βάσει του(των) κατακυρωθέντος(ων) Τμήματος(ων)] της υπ’ αριθμ. Πρωτ. xxxxxx/xx.xx.2023 (αριθμ. 01/2023, Α/Α Ε.Σ.Η.ΔΗ.Σ.: 198794, ΑΔΑΜ: 23PROCXXXXXXXX) Διακήρυξης για τα έτη 2024 και 2025.

Το συμβατικό τίμημα για την παροχή των ανωτέρω υπηρεσιών προσδιορίζεται σε ……………………….(………… €) , συμπεριλαμβανομένου Φ.Π.Α. 24%.

Στα παραπάνω ποσά, περιλαμβάνονται ο εξοπλισμός και τα πάσης φύσεως υλικά καθαρισμού, η αμοιβή του Αναδόχου και τα γενικά ή ειδικά για τη συγκεκριμένη περίπτωση έξοδά του, συμπεριλαμβανομένων των ασφαλιστικών εισφορών και των πάσης φύσεως φορολογικών και άλλων επιβαρύνσεων υπέρ του δημοσίου ή οποιοδήποτε τρίτου.

Η διάρκεια της σύμβασης ορίζεται σε **είκοσι τέσσερις (24) μήνες**, από **01-01-24** έως και **31-12-2025**.

Η Α.Δ.Π.Δ.Ε.&Ι. διατηρεί το δικαίωμα να διακόψει τη σύμβαση όταν προκύπτουν λόγοι υπηρεσιακοί ή ανωτέρας βίας ή εάν εξασφαλίσει τις προϋποθέσεις κάλυψης των αναγκών καθαριότητας των κτιρίων με δικά της μέσα. Προς τούτο θα ειδοποιήσει τον Ανάδοχο δεκαπέντε (15) ημέρες νωρίτερα. Η Α.Δ.Π.Δ.Ε.&Ι. διατηρεί το δικαίωμα να διακόψει τη σύμβαση χωρίς καμία υποχρέωση, εάν οι ανάγκες της σε προσωπικό καλυφθούν από προσλήψεις ή άλλο δημόσιο φορέα.

Ο Ανάδοχος παραιτείται από κάθε αξίωση του έναντι της Α.Δ.Π.Δ.Ε.&Ι., σε περίπτωση καταργήσεως υπηρεσιών που στεγάζονται στα κτίρια της παρούσας σύμβασης ή υπαγωγής τους σε άλλο φορέα εκτός της Α.Δ.Π.Δ.Ε.& Ι. ή για οποιοδήποτε άλλο λόγο εκλείψει ολικώς ή μερικώς η ανάγκη παροχής υπηρεσιών του Αναδόχου την οποία αφορά η Διακήρυξη, οπότε στην περίπτωση αυτή η εκτέλεση των εργασιών για τα συγκεκριμένα κτίρια διακόπτεται με απόφαση της Διεύθυνσης Οικονομικού. Τέλος, ο Ανάδοχος παραιτείται από κάθε αξίωση του σε περίπτωση προσωρινής διακοπής λειτουργίας υπηρεσιών για οποιοδήποτε λόγο.

**ΑΡΘΡΟ 2Ο: παρεχομενεσ υπηρεσιεσ – τεχνικεσ προδιαγραφεσ/απαιτησεισ**

Το συμβατικό αντικείμενο του έργου περιλαμβάνει την παροχή υπηρεσιών καθαριότητας στα κτίρια και στους χώρους που στεγάζονται οι οργανικές μονάδες της Αποκεντρωμένης Διοίκησης Π.Δ.Ε. & Ι. καθ’ όλη τη διάρκεια της εβδομάδας, σύμφωνα με τις ακόλουθες τεχνικές προδιαγραφές και απαιτήσεις, όπως αυτές προσδιορίζονται στο Παράρτημα Ι της οικείας Διακήρυξης:

Οι παρεχόμενες υπηρεσίες μπορούν να διακριθούν σε: 1) υπηρεσίες τακτικής καθαριότητας, 2) υπηρεσίες γενικής καθαριότητας. Αυτές περιλαμβάνουν τις ακόλουθες εργασίες,

Υπηρεσίες Τακτικής Καθαριότητας (παρέχονται σε εκάστη επίσκεψη του προσωπικού καθαριότητας)

1. Άδειασμα όλων των καλάθων απορριμμάτων σε πλαστικούς σάκους απορριμμάτων και μεταφορά αυτών σε κάδους απορριμμάτων.
2. Τοποθέτηση νέων πλαστικών σάκων σε όλα τα καλάθια απορριμμάτων.
3. Καθαρισμός της επιφάνειας των γραφείων και των βοηθητικών επίπλων (συρταρτιέρες, βιβλιοθήκες, ράφια αρχειοθέτησης, καθίσματα γραφείου), των Η/Υ και των παρελκομένων αυτών, καθώς και των τηλεφωνικών συσκευών. Απολύμανση των τηλεφωνικών συσκευών με κατάλληλα προϊόντα καθαρισμού.
4. Καθαρισμός των διακοπτών των φωτιστικών σωμάτων και των σωμάτων κλιματισμού.
5. Καθαρισμός και απολύμανση των πόμολων/χειρολαβών των εσωτερικών και εξωτερικών πορτών καθώςκαι των πόμολων/χειρολαβών των παραθύρων.
6. Σκούπισμα και σφουγγάρισμα των δαπέδων των γραφείων, των βοηθητικών και των κοινοχρήστων χώρων.
7. Καθαρισμός με ηλεκτρική σκούπα των χώρων που έχουν μοκέτες και χαλιά.
8. Σκούπισμα και σφουγγάρισμα του κλιμακοστασίου και της κεντρικής εισόδου των κτιρίων (δύο (2) φορές ανά εβδομάδα) .
9. Καθαρισμός των κιγκλιδωμάτων/κουπαστών του κλιμακοστασίου(δύο (2) φορές ανά εβδομάδα) .
10. Καθαρισμός των θαλάμων, των δαπέδων και της θύρας των ανελκυστήρων.
11. Επιμελής υγρός καθαρισμός και απολύμανση των ειδών υγιεινής, των πλακιδίων, των καθρεπτών και χειρολαβών των θυρών των τουαλετών. Αφαίρεση αλάτων από τις σωληνώσεις χρωμίου.
12. Καθαρισμός και απολύμανση στα βουρτσάκια καθαρισμού λεκάνης.
13. Τοποθέτηση υγρού σαπουνιού και χαρτιού υγείας (όταν απαιτείται) στις ειδικές θήκες στις τουαλέτες.
14. Καθαρισμός και απολύμανση των κοινόχρηστων κουζινών (πάγκοι, νιπτήρες και ντουλάπια).

Υπηρεσίες Γενικής Καθαριότητας (παρέχονται σε περιοδική βάση)

1. Καθαρισμός υαλοπινάκων (τζαμιών) κτιρίων. Καθαρισμός εσωτερικής πλευράς, μία(1) φορά ανά μήνα. Καθαρισμός εξωτερικής πλευράς, μία(1) φορά ανά τρίμηνο.
2. Καθαρισμός πρεβαζιών και κουφωμάτων, μία(1) φορά ανά μήνα.
3. Καθαρισμός μπαλκονιών και λοιπών κοινόχρηστων εξωτερικών χώρων, μία(1) φορά ανά μήνα.
4. Απολύμανση των καλάθων απορριμμάτων, μία(1) φορά ανά μήνα.
5. Καθαρισμός εσωτερικών διαχωριστικών γραφείων, μία(1) φορά ανά μήνα.

Πέρα των ανωτέρω, το προσωπικό του Αναδόχου υποχρεούται στο κλείσιμο τυχόν ξεχασμένων ανοικτών παραθύρων και θυρών, καθώς και κλιματιστικών μηχανημάτων, ηλεκτρικών καλοριφέρ, λοιπών ηλεκτρικών συσκευών και φωτιστικών σωμάτων που παραλείφθηκε να απενεργοποιηθούν από τους υπαλλήλους.

Ο εξοπλισμός και τα υλικά καθαριότητας που απαιτούνται για τις παραπάνω εργασίες παρέχονται με ευθύνη και δαπάνη του Αναδόχου. Υπεύθυνος για τη φύλαξη αυτών είναι ο Ανάδοχος.

Τα αναλώσιμα είδη για τις τουαλέτες (όπως χαρτί υγείας, υγρό σαπούνι, και χειροπετσέτες) παρέχονται με ευθύνη και δαπάνη της Α.Δ.Π.Δ.Ε.&Ι..

Ο εξοπλισμός και τα υλικά καθαριότητας δε θα πρέπει να προκαλούν φθορές (βραχυχρόνια και μακροχρόνια) στις εγκαταστάσεις και στον εξοπλισμό των κτιρίων. Ο Ανάδοχος υποχρεούται να λαμβάνει κάθε μέτρο ασφάλειας και προστασίας για την αποτροπή ζημιάς, φθοράς ή βλάβης σε πράγματα και σε εγκαταστάσεις της Αναθέτουσας Αρχής και να είναι υπεύθυνος για την αποκατάσταση κάθε είδους ζημιάς, φθοράς ή βλάβης σε πράγματα και εγκαταστάσεις της Αναθέτουσας Αρχής που θα προκληθούν από πράξεις ή παραλείψεις των υπαλλήλων του ή προστιθέντων αυτού ή ακόμα και από ελαττωματικό εξοπλισμό, κατά την εκτέλεση της σύμβασης.

Τα προϊόντα καθαρισμού πρέπει να είναι εγκεκριμένα από το Γενικό Χημείο του Κράτους.

Τα απολυμαντικά προϊόντα πρέπει να είναι εγκεκριμένα από τον Εθνικό Οργανισμό Φαρμάκων και να έχουν πιστοποίηση κατά ISO 9001 ή ισοδύναμο και να φέρουν επισήμανση CE (σε ισχύ).

Τα απορρυπαντικά, όπως και τα απολυμαντικά προϊόντα, δεν πρέπει να έχουν σε καμία περίπτωση δυσάρεστες οσμές, να είναι επιβλαβή για την υγεία των εργαζομένων και των επισκεπτών, αλλά και του ίδιου του προσωπικού καθαριότητας, όπου αυτό τα χρησιμοποιεί. Για οποιοδήποτε πρόβλημα υγείας παρουσιαστεί είτε στο προσωπικό του Αναδόχου είτε στο προσωπικό των κτιρίων από κακή χρήση των καθαριστικών, υπεύθυνος και υπόλογος είναι ο Ανάδοχος.

Η συχνότητα εκτέλεσης των παραπάνω εργασιών για κάθε υπηρεσία της Α.Δ.Π.Δ.Ε.& Ι. προσδιορίζεται στον σχετικό πίνακα της παραγράφου Α.3 του Παραρτήματος Ι της οικείας Διακήρυξης, σε συνδυασμό με τα στοιχεία της οικονομικής και τεχνικής προσφοράς του Αναδόχου, καθώς και στο άρθρο 3 της παρούσας σύμβασης.

**ΑΡΘΡΟ 3Ο: παρεχομενεσ υπηρεσιεσ – συχνοτητα – απασχολουμενο προσωπικο -συνολικεσ εργατοωρεσ**

*(σε αντιστοιχία με το/α κατακυρωθέν/τα Τμήμα/τα στον Ανάδοχο – και την οικονομική προσφορά αυτού- συμπληρώνεται πίνακας που ανά Τμήμα και Υπηρεσία της Α.Δ.Π.Δ.Ε.&Ι. αναφέρει: α) τον αριθμό των εργαζομένων που θα απασχοληθούν σε κάθε Υπηρεσία, β) τη συχνότητα καθαρισμού ανά εβδομάδα, γ) τις ώρες απασχόλησης εκάστου εργαζομένου ανά εβδομάδα, δ) τις συνολικές εργατοώρες ανά Υπηρεσία σε ετήσια βάση.)*

**ΑΡΘΡΟ 4Ο: ΥΠΟΧΡΕΩΣΕΙΣ ΑΝΑΔΟΧΟΥ**

1. Ο Ανάδοχος υποχρεούται να τηρεί τις υποχρεώσεις του που απορρέουν από τις διατάξεις της περιβαλλοντικής, κοινωνικοασφαλιστικής και εργατικής και ασφαλιστικής νομοθεσίας και της νομοθεσίας περί υγείας και ασφάλειας των εργαζομένων και πρόληψης του επαγγελματικού κινδύνου, που έχουν θεσπισθεί με το δίκαιο της Ένωσης, το εθνικό δίκαιο, συλλογικές συμβάσεις ή διεθνείς διατάξεις περιβαλλοντικού, κοινωνικού και εργατικού δικαίου, οι οποίες απαριθμούνται στο Παράρτημα X του Προσαρτήματος Α΄ του Ν.4412/2016. Η τήρηση των εν λόγω υποχρεώσεων ελέγχεται και βεβαιώνεται από τα όργανα που επιβλέπουν την εκτέλεση της σύμβασης και τις αρμόδιες δημόσιες αρχές και υπηρεσίες που ενεργούν εντός των ορίων της ευθύνης και της αρμοδιότητάς τους. Ειδικότερα, ως προς την εθνική εργατική και κοινωνικοασφαλιστική νομοθεσία, ο Ανάδοχος υποχρεούται να τηρεί όλους τους Ελληνικούς Νόμους τους σχετικούς με την εργασία (Εργατική Νομοθεσία) και τις διατάξεις για αμοιβές, και με τη ρητή υποχρέωση να καταβάλει τις νόμιμες αποδοχές στους εργαζόμενους οι οποίες σε καμία περίπτωση δεν μπορεί να είναι κατώτερες των προβλεπόμενων από τις οικίες Συλλογικές Συμβάσεις Εργασίας, στις οποίες τυχόν υπάγονται οι εργαζόμενοι, να τηρεί το νόμιμο ωράριο εργασίας, ως και τις νόμιμες ασφαλιστικές καλύψεις, τους όρους υγιεινής και ασφάλειας των εργαζομένων, και πρόληψης του επαγγελματικού κινδύνου, τις λοιπές κοινωνικές παροχές, αποζημιώσεις, φόρους, κ.λ.π., θα ευθύνεται δε έναντι των Ελληνικών Αρχών για την τήρηση κάθε υποχρέωσης που προκύπτει απ’ αυτές. Επίσης υποχρεούται να εκπληρώνει όλες του τις υποχρεώσεις απέναντι στο Δημόσιο, στους ασφαλιστικούς φορείς και σε κάθε τρίτο.

2. Στην Αναθέτουσα Αρχή παρέχεται η δυνατότητα για έλεγχο των ανωτέρω μέσω των ασφαλιστικών ταμείων κ.λ.π. Σε περίπτωση που διαπιστωθεί μη τήρηση, μερικώς ή συνολικά των παραπάνω αναφερόμενων όρων παρέχεται το δικαίωμα στην Αναθέτουσα Αρχή να καταγγείλει μονομερώς τη σύμβαση.

3. Ο Ανάδοχος υποχρεούται να διαθέτει έναν (1) επόπτη/υπεύθυνο επικοινωνίας – ανά Τμήμα που θα του ανατεθεί - καθ’ όλη τη διάρκεια της σύμβασης, για την επίβλεψη αυτής και την επικοινωνία με αρμόδια όργανα της Αναθέτουσας Αρχής, τον/την οποίο-α θα γνωστοποιήσει σε αυτήν. Σε περίπτωση αντικατάστασης ο Ανάδοχος θα πρέπει να ενημερώνει εγκαίρως την Υπηρεσία που παρακολουθεί τη σύμβαση.

4. O Ανάδοχος έχει την υποχρέωση να εξασφαλίζει ανελλιπώς το συμφωνημένο αριθμό προσωπικού για την καθαριότητα των αντίστοιχων εγκαταστάσεων και να αναπληρώνει χωρίς καθυστέρηση τους υπαλλήλους του που απουσιάζουν για οποιοδήποτε λόγο (άδεια, ασθένεια κ.λπ.) και γενικότερα, να καλύπτει τα κενά από ασθένειες ή αδικαιολόγητες απουσίες για την εκπλήρωση των αναλαμβανομένων με την παρούσα υποχρεώσεών του έναντι της Αναθέτουσας Αρχής. Σε περίπτωση ασθένειας κατά την ώρα της υπηρεσίας των εργαζομένων ή αν τυχόν κριθούν ακατάλληλοι από την Αναθέτουσα Αρχή, θα υπάρχει δυνατότητα άμεσης αντικατάστασής τους από συναδέλφους τους, οι οποίοι θα έχουν τη σχετική όμοια επαγγελματική ιδιότητα, ασφάλιση και προσόντα. Σε κάθε περίπτωση, ο Ανάδοχος θα πρέπει να ενημερώνει εγκαίρως την Υπηρεσία που παρακολουθεί τη σύμβαση.

5. Το προσωπικό του αναδόχου πρέπει να είναι κατάλληλα εκπαιδευμένο, ειδικευμένο και ενημερωμένο σε γενικούς και ειδικούς κανόνες υγιεινής.

6. Ο Ανάδοχος υποχρεούται, ανά τρίμηνο, να υποβάλλει στην Αναθέτουσα Αρχή κατάσταση του προσωπικού καθαριότητας που θα απασχολείται στις κατά τόπους υπηρεσίες του Τμήματος που του έχει ανατεθεί. Στην κατάσταση αυτή θα αναφέρονται τα πλήρη στοιχεία του προσωπικού που θα απασχοληθεί, συμπεριλαμβανομένων και των στοιχείων επικοινωνίας του. Το προσωπικό αυτό να είναι σταθερό κατά τη διάρκεια του τριμήνου, χωρίς εναλλαγή προσώπων (εκτός από περιπτώσεις που αιτιολογούνται πλήρως όπως παραίτηση, απόλυση, άδεια, ασθένεια κ.τ.λ.). Σε περίπτωση που υπάρξει μεταβολή του απασχολούμενου προσωπικού που αναφέρεται στην κατάσταση, θα πρέπει να υπάρξει ειδοποίηση της Αναθέτουσας Αρχής μέσω ηλεκτρονικού ταχυδρομείου.

7. Ο Ανάδοχος υποχρεούται να εφοδιάζει τους εργαζoμένους του με αντίγραφο της κατάστασης του προσωπικού που θα αποσχοληθεί στο εν λόγω Τμήμα ή απόσπασμα αυτής, όταν απασχολούνται στις υπό καθαριότητα εγκαταστάσεις.

8. Ο Ανάδοχος είναι υποχρεωμένος να συνεργάζεται με την Αναθέτουσα Αρχή για την τήρηση της σύμβασης.

9. Ο Ανάδοχος υποχρεούται να τηρεί τις κείμενες διατάξεις σχετικά με την ασφάλεια των εργαζομένων και είναι αποκλειστικός και μόνος υπεύθυνος ποινικά και αστικά για κάθε ατύχημα που ήθελε συμβεί στο προσωπικό του.

10. Ο Ανάδοχος υποχρεούται να λαμβάνει κάθε μέτρο ασφαλείας και προστασίας για την αποτροπή ζημιάς, φθοράς ή βλάβης στις εγκαταστάσεις της Αναθέτουσας Αρχής και είναι μοναδικός υπεύθυνος και υπόχρεος για την αποζημίωση οποιουδήποτε, για κάθε φύσεως και είδους ζημιές, που τυχόν υποστεί από πράξεις ή παραλείψεις του ιδίου ή των προσώπων που θα χρησιμοποιήσει για την εκτέλεση της σύμβασης. Στις περιπτώσεις αυτές, αν τυχόν υποχρεωθεί η Αναθέτουσα Αρχή να καταβάλει οποιαδήποτε αποζημίωση, ο Ανάδοχος υποχρεούται να καταβάλει σ’ αυτήν το αντίστοιχο ποσό, συμπεριλαμβανομένων τυχόν τόκων και εξόδων. Η Αναθέτουσα Αρχή δε φέρει καμία αστική ή άλλη ευθύνη έναντι του προσωπικού που θα απασχοληθεί για την εκτέλεση της σύμβασης. Σε περίπτωση βλάβης ή ζημίας που προκληθεί στο προσωπικό του Αναδόχου ή σε τρίτους ή στις κτιριακές εγκαταστάσεις της Αναθέτουσα Αρχή στο πλαίσιο εκτέλεσης της σύμβασης, ο Ανάδοχος υποχρεούται για την αποκατάσταση αυτών, εφόσον αυτή οφείλεται σε υπαιτιότητα του.

11. Καθ’ όλη τη διάρκεια της σύμβασης αλλά και μετά τη λήξη ή λύση αυτής, ο Ανάδοχος έχει την υποχρέωση να τηρήσει εμπιστευτικές και να μη γνωστοποιήσει σε οποιοδήποτε τρίτο, οποιαδήποτε έγγραφα (στοιχεία, σχέδια κατόψεων) ή κάθε άλλου είδους πληροφορίες που θα περιέλθουν σε γνώση του κατά την εκτέλεση της σύμβασης και την εκπλήρωση των συμβατικών του υποχρεώσεων ή επ’ ευκαιρία εκτέλεσης αυτών και αφορούν την Αναθέτουσα Αρχή ή τις δραστηριότητές της. Ο Ανάδοχος δεσμεύεται ειδικότερα ότι δεν θα χρησιμοποιήσει ή θα αποκαλύψει τις πληροφορίες ή θα ανακοινώσει προφορικά ή θα διαρρεύσει εγγράφως ή με οποιονδήποτε άλλο τρόπο θα διαβιβάσει ή θα γνωστοποιήσει προς τρίτους οποιαδήποτε πληροφορία τυχόν έρθει σε γνώση του στο πλαίσιο ή επ’ ευκαιρία της εκτέλεσης των συμβατικών του υποχρεώσεων. Σε περίπτωση ουσιώδους παραβίασης της υποχρέωσης εμπιστευτικότητας κατά τα ανωτέρω, η Αναθέτουσα Αρχή έχει δικαίωμα να καταγγείλει άμεσα τη σύμβαση. Σε κάθε δε περίπτωση έχει δικαίωμα να διεκδικήσει την αποκατάσταση οποιασδήποτε τυχόν ζημίας ήθελε υποστεί από την αντισυμβατική συμπεριφορά του αναδόχου. Επίσης, θα αναλάβει την υποχρέωση να μην γνωστοποιήσει μέρος ή το σύνολο της σύμβασης που θα εκτελέσει χωρίς την προηγούμενη έγγραφη συγκατάθεση της Αναθέτουσας Αρχής. Η υποχρέωση αυτή επεκτείνεται και στο προσωπικό του, καθώς και σε κάθε τυχόν υπεργολάβο απασχολεί σχετικά. Σε περίπτωση ουσιώδους παραβίασης των υποχρεώσεων τήρησης της εμπιστευτικότητας κατά τα ανωτέρω, η Αναθέτουσα Αρχή έχει δικαίωμα να καταγγείλει άμεσα τη σύμβαση, με όλες τις συνακόλουθες συνέπειες. Σε κάθε δε περίπτωση έχει δικαίωμα να διεκδικήσει την αποκατάσταση οποιασδήποτε τυχόν ζημίας ήθελε υποστεί από την αντισυμβατική συμπεριφορά του αναδόχου.

12. Ο Ανάδοχος και το προσωπικό καθαριότητας που θα χρησιμοποιήσει κατά την εκτέλεση της σύμβασης, δεν έχουν καμία απολύτως σχέση εξαρτημένης εργασίας με την Αναθέτουσα Αρχή, οι δε μισθοί και αμοιβές τους, καθώς και οποιεσδήποτε άλλες υποχρεώσεις (δώρα Χριστουγέννων και Πάσχα, αποζημίωση υπερωριακής απασχόλησης ή οποιαδήποτε άλλη αμοιβή, εισφορές κλπ.), οι οποίες επιβάλλονται από την εργατική και ασφαλιστική νομοθεσία, βαρύνουν αποκλειστικά τον Ανάδοχο, ο οποίος είναι ο μόνος υπεύθυνος έναντι αυτών με τους οποίους συνδέεται με εργασιακή ή άλλη σχέση καθώς και έναντι τρίτων εξ’ αφορμής των σχέσεων αυτών.

13. Ο Ανάδοχος οφείλει να εξασφαλίζει ότι το προσωπικό καθαριότητας που θα απασχοληθεί κατά την εκτέλεση της σύμβασης, γνωρίζει πολύ καλά την ελληνική γλώσσα, είναι άριστο στο ήθος του, άψογο ως προς τη συμπεριφορά απέναντι σε τρίτους και στο προσωπικό της Υπηρεσίας, διατηρεί υψηλό επίπεδο ατομικής υγείας και υγιεινής, φέρει δε καθαρή και ευπαρουσίαστη στολή. Ειδικότερα, θα εξασφαλίζει την ομοιομορφία αυτής, ως προς το χρώμα και την ποιότητα, ώστε η εμφάνιση του προσωπικού να είναι άριστη.

14. Ο Ανάδοχος είναι υπεύθυνος για τη συνεχή ενημέρωση και εκπαίδευση του προσωπικού του για θέματα που αφορούν στη χρήση των υλικών καθαριότητας, την τεχνολογία και την υγιεινή ώστε να υλοποιούνται οι νομοθετικές απαιτήσεις. Τα έξοδα αυτά βαρύνουν αποκλειστικά τον Ανάδοχο.

15. Το προσωπικό του Αναδόχου δύναται να λαμβάνει εντολές/κατευθύνσεις για τη διασφάλιση της καλύτερης δυνατής παροχής υπηρεσιών καθαριότητας από την εκάστοτε Υπηρεσία που διοικεί και παρακολουθεί κάθε ένα από τα Τμήματα της σύμβασης.

16. Το προσωπικό καθαριότητας υποχρεούται να μην καταναλώνει αλκοολούχα ποτά ή οποιαδήποτε άλλη ουσία που μπορεί να επηρεάσει τις σωματικές ή πνευματικές λειτουργίες του ανθρώπου κατά την διάρκεια των υπηρεσιών του.

Για τις ενώσεις που υποβάλλουν κοινή προσφορά, επιπλέον:

17. Τα μέλη που αποτελούν την ένωση θα είναι από κοινού και εις ολόκληρον υπεύθυνα έναντι της Αναθέτουσας Αρχής για την εκπλήρωση όλων των απορρεουσών από τη παρούσα και το συμφωνητικό, υποχρεώσεων τους. Τυχόν υφιστάμενες μεταξύ τους συμφωνίες περί κατανομής των ευθυνών τους έχουν ισχύ μόνο στις εσωτερικές τους σχέσεις και σε καμία περίπτωση δεν δύναται να προβληθούν έναντι της Αναθέτουσας Αρχής ως λόγος απαλλαγής του ενός μέλους από τις ευθύνες και τις υποχρεώσεις του άλλου ή των άλλων μελών για την ολοκλήρωση της σύμβασης.

18. Σε περίπτωση που εξαιτίας αδυναμίας για οποιονδήποτε λόγο ή ανωτέρα βία - κάποιο μέλος της ένωσης δε μπορεί να ανταποκριθεί στις υποχρεώσεις της ένωσης κατά το χρόνο αξιολόγησης των προσφορών, τα υπόλοιπα μέλη συνεχίζουν να έχουν την ευθύνη ολόκληρης της κοινής προσφοράς με το ίδιο τίμημα. Εάν η παραπάνω ανικανότητα προκύψει κατά τον χρόνο εκτέλεσης της σύμβασης, η σύμβαση εξακολουθεί να υφίσταται και οι απορρέουσες από τη σύμβαση υποχρεώσεις βαρύνουν τα εναπομείναντα μέλη του Αναδόχου, μόνο εφόσον, αυτά είναι σε θέση να τις εκπληρώσουν. Η κρίση για τη δυνατότητα εκπλήρωσης ή μη των όρων της σύμβασης εναπόκειται στη διακριτική ευχέρεια της Αναθέτουσας Αρχής, η οποία εξετάζει εάν εξακολουθούν να συντρέχουν στο πρόσωπο του διάδοχου μέλους οι προϋποθέσεις ανάθεσης της σύμβασης. Εάν η Αναθέτουσα Αρχή αποφασίσει ότι τα εναπομείναντα μέλη δεν επαρκούν να εκπληρώσουν τους όρους της σύμβασης, τότε αυτά οφείλουν να ορίσουν αντικαταστάτη με προσόντα αντίστοιχα του μέλους που αξιολογήθηκε στην αντίστοιχη φύση του διαγωνισμού. Η αντικατάσταση, ωστόσο πρέπει να εγκριθεί από την Αναθέτουσα Αρχή.

**ΑΡΘΡΟ 5Ο: παρακολουθηση εκτελεσησ – παραλαβη αντικειμενου συμβασησ**

Η παρακολούθηση της εκτέλεσης της σύμβασης θα διενεργείται από τα αρμόδια συλλογικά όργανα, όπως αυτά έχουν οριστεί με την υπ’ αριθμ. Πρωτ. 37774/03.05.2023 (Α.Δ.Α.:90Ω8ΟΡ1Φ-4ΝΔ) απόφαση του ασκούντα καθήκοντα Συντονιστή της Α.Δ.Π.Δ.Ε.&Ι. περί «Συγκρότησης τριμελών και πενταμελών Επιτροπών των υπηρεσιών της Α.Δ.Π.Δ.Ε.&Ι. στο Ν. Αχαΐας». Τα όργανα παρακολούθησης θα εισηγούνται στο αρμόδιο αποφαινόμενο όργανο] για όλα τα ζητήματα που αφορούν στην προσήκουσα εκτέλεση όλων των όρων της σύμβασης και στην εκπλήρωση των υποχρεώσεων του Αναδόχου, στη λήψη των επιβεβλημένων μέτρων λόγω μη τήρησης των ως άνω όρων και ιδίως για ζητήματα που αφορούν σε τροποποίηση του αντικειμένου και παράταση της διάρκειας της σύμβασης, υπό τους όρους του άρθρου 132 του ν. 4412/2016.

Η παραλαβή των παρεχόμενων υπηρεσιών θα γίνεται τμηματικά (μηνιαίως) από τα αρμόδια συλλογικά όργανα, σύμφωνα με την παρ. 3 και την περ. δ της παραγράφου 11 του άρθρου 221 του ν. 4412/2016, κατά τα αναλυτικώς αναφερόμενα στο Παράρτημα I της οικείας Διακήρυξης.

**ΑΡΘΡΟ 6Ο: τιμολογηση – τροποσ πληρωμησ – κρατησεισ**

Η πληρωμή του συμβατικού τιμήματος θα γίνεται με την προσκόμιση των νόμιμων παραστατικών και δικαιολογητικών που προβλέπονται από τις διατάξεις του άρθρου 200 παρ. 5 του ν. 4412/2016, όπως ισχύει, καθώς και κάθε άλλου δικαιολογητικού που τυχόν ήθελε ζητηθεί από την αρμόδια υπηρεσία που διενεργεί τον έλεγχο και την πληρωμή.

Η εξόφληση του(ων) τιμολογίου(ων) θα γίνεται σύμφωνα με τη διαδικασία που προβλέπεται στο ν. 4270/2014 «Αρχές δημοσιονομικής διαχείρισης και εποπτείας (ενσωμάτωση της Οδηγίας 2011/85/ΕΕ) – δημόσιο λογιστικό και άλλες διατάξεις», όπως τροποποιήθηκε και ισχύει, σε συνδυασμό με το ν. 4446/2016 «Πτωχευτικός Κώδικας, Διοικητική Δικαιοσύνη, Τέλη-Παράβολα, Οικειοθελής αποκάλυψη φορολογητέας ύλης παρελθόντων ετών, Ηλεκτρονικές συναλλαγές, Τροποποιήσεις του ν. 4270/2014 και λοιπές διατάξεις» (ΦΕΚ 240/Α/22-12-2016), όπως έχει τροποποιηθεί και ισχύει.

Η πληρωμή του συμβατικού τιμήματος θα γίνεται σε μηνιαία ημερολογιακή βάση, με την επιφύλαξη της παραγράφου 5.1.3 της παρούσας, με την προσκόμιση των νόμιμων παραστατικών και δικαιολογητικών που προβλέπονται από τις διατάξεις του άρθρου 200 παρ. 5 του ν. 4412/2016, όπως ισχύει, καθώς και κάθε άλλου δικαιολογητικού που τυχόν ήθελε ζητηθεί από τις αρμόδιες Υπηρεσίες που διενεργούν τον έλεγχο και την πληρωμή της δαπάνης.

Toν Ανάδοχο βαρύνουν οι υπέρ τρίτων κρατήσεις, καθώς και κάθε άλλη επιβάρυνση, σύμφωνα με την κείμενη νομοθεσία, μη συμπεριλαμβανομένου Φ.Π.Α., για την παράδοση του αγαθού στον τόπο και με τον τρόπο που προβλέπεται στα έγγραφα της σύμβασης. Ιδίως βαρύνεται με τις ακόλουθες κρατήσεις:

α) Για τις συμβάσεις αξίας άνω των χιλίων (1.000) ευρώ, μη συμπεριλαμβανομένου Φ.Π.Α., ανεξαρτήτως της πηγής προέλευσης της χρηματοδότησης, κράτηση ύψους 0,1%, η οποία υπολογίζεται επί της αξίας κάθε πληρωμής προ φόρων και κρατήσεων της αρχικής, καθώς και κάθε συμπληρωματικής σύμβασης υπέρ της Ενιαίας Αρχής Δημοσίων Συμβάσεων.

β) Κράτηση ύψους 0,02% υπέρ της ανάπτυξης και συντήρησης του ΟΠΣ ΕΣΗΔΗΣ, η οποία υπολογίζεται επί της αξίας, εκτός Φ.Π.Α., της αρχικής, καθώς και κάθε συμπληρωματικής σύμβασης. Το ποσό αυτό παρακρατείται σε κάθε πληρωμή από την Αναθέτουσα Αρχή στο όνομα και για λογαριασμό του Υπουργείου Ψηφιακής Διακυβέρνησης, σύμφωνα με την παρ. 6 του άρθρου 36 του ν. 4412/2016. Μέχρι την έκδοση της κοινής απόφασης της παρ. 6 του άρθρου 36 του ν. 4412/2016, η ως άνω κράτηση δεν επιβάλλεται.

γ) Κάθε άλλη νόμιμη κράτηση που τυχόν θεσμοθετηθεί κατά τη διάρκεια της υπογραφείσας σύμβασης με τον Ανάδοχο.

Οι υπέρ τρίτων κρατήσεις υπόκεινται στο εκάστοτε ισχύον αναλογικό τέλος χαρτοσήμου 3% και στην επ’ αυτού εισφορά υπέρ ΟΓΑ 20%.

Με κάθε πληρωμή θα γίνεται η προβλεπόμενη από την κείμενη νομοθεσία παρακράτηση φόρου εισοδήματος αξίας **8%** επί του καθαρού ποσού.

**ΑΡΘΡΟ 7Ο: αναπροσαρμογη τιμησ**

Αναπροσαρμογή του συμβατικού τιμήματος προβλέπεται σύμφωνα με το άρθρο 53 του ν. 4412/2016 και τις τροποποιήσεις αυτού.

Αναπροσαρμογή τιμής στην παρούσα Διακήρυξη προβλέπεται υποχρεωτικά από την παρ. 10α του άρθρου 53 του ν. 4412/2016.

Εφόσον εφαρμόζεται, βάσει νομοθετικής πρόβλεψης, αύξηση του κατώτατου μισθού κατά α% ενεργοποιείται η ρήτρα αναπροσαρμογής χωρίς να χρειάζεται η τροποποίηση της σύμβασης.

Η τιμή αναπροσαρμόζεται υποχρεωτικά, υπό τους περιορισμούς του άρθρου 132, σύμφωνα με τον τύπο:

**Τ = Τπροσφοράς Χ (1+α)**

Όπου α: το ποσοστό αύξησης του κατώτατου μισθού εργαζόμενου σε σχέση με αυτόν που ίσχυε κατά την καταληκτική ημερομηνία υποβολής των προσφορών, Τπροσφοράς: η τιμή της οικονομικής προσφοράς του οικονομικού φορέα στον οποίο ανατίθεται η σύμβαση και Τ: η αναπροσαρμοσμένη τιμή. Η αναπροσαρμογή της τιμής εφαρμόζεται μόνο αν η Αναθέτουσα Αρχή διαθέτει τις απαραίτητες πιστώσεις για την εφαρμογή της.

Οι ως άνω αναπροσαρμογές λαμβάνουν χώρα εφόσον η Αναθέτουσα Αρχή διαθέτει επαρκείς πιστώσεις. Για την εφαρμογή της αναπροσαρμογής δεν απαιτείται η τροποποίηση της σύμβασης αφού η αναπροσαρμογή, προβλέπεται υποχρεωτικά από τις οικείες νομοθετικές διατάξεις και συνεπώς δεσμεύει και τα δύο μέρη.

Αν δεν υπάρχουν στην Αναθέτουσα Αρχή διαθέσιμες πιστώσεις, στο πλαίσιο της τήρησης των αρχών του διοικητικού δικαίου και της εφαρμογής τους υπέρ του διοικούμενου, η Αναθέτουσα αρχή μπορεί να εφαρμόσει αναλόγως τη ρήτρα αναπροσαρμογής, με αναπροσαρμογή (αύξηση) των τιμών της παρεχόμενης υπηρεσίας και με παράλληλη και ανάλογη μείωση της διάρκειας της σύμβασης ή του όγκου των παρεχόμενων υπηρεσιών, προκειμένου να είναι επαρκείς οι ήδη διατιθέμενες πιστώσεις που προκύπτουν από την υφιστάμενη νομική δέσμευση. Στην περίπτωση αυτή απαιτείται τροποποίηση της σύμβασης στο πλαίσιο του άρθρου 132 του ν. 4412/2016.

**ΑΡΘΡΟ 8Ο: τροποποιηση της συμβασησ**

Η σύμβαση μπορεί να τροποποιείται κατά τη διάρκειά της, χωρίς να απαιτείται νέα διαδικασία σύναψης σύμβασης, σύμφωνα με τους όρους και τις προϋποθέσεις του άρθρου 132 του ν. 4412/2016, κατόπιν γνωμοδότησης του αρμοδίου οργάνου της Αναθέτουσας Αρχής.

**ΑΡΘΡΟ 9Ο: ΕΓΓΥΗΤΙΚΗ ΕΠΙΣΤΟΛΗ ΚΑΛΗΣ ΕΚΤΕΛΕΣΗΣ**

Με την υπογραφή της παρούσας ο Ανάδοχος κατέθεσε εγγυητική επιστολή καλής εκτέλεσης, ποσού …………………….. €(………………………………………………….).

**ΑΡΘΡΟ 10Ο: ΕΚΧΩΡΗΣΗ ΕΙΣΠΡΑΚΤΕΩΝ ΔΙΚΑΙΩΜΑΤΩΝ**

Ο Ανάδοχος δεν δικαιούται να εκχωρήσει τα εισπρακτέα δικαιώματά του που απορρέουν από αυτή τη σύμβαση σε οποιοδήποτε φυσικό ή νομικό πρόσωπο, χωρίς τη προηγούμενη σύμφωνη γνώμη της αναθέτουσας αρχής που παρέχεται μόνον εγγράφως.

**ΑΡΘΡΟ 11Ο: υποκατασταση**

Μετά την υπογραφή της σύμβασης, ο Ανάδοχος δεν έχει δικαίωμα να εκχωρήσει σε οποιοδήποτε τρίτο τα δικαιώματα και υποχρεώσεις του χωρίς την έγγραφη συγκατάθεση της Α.Δ.Π.Δ.Ε.&Ι..

**ΑΡΘΡΟ 12Ο: ανωτερω βια**

Κανένα από τα συμβαλλόμενα μέρη δεν ευθύνεται για παράλειψη εκπλήρωσης των συμβατικών υποχρεώσεών του, αν η παράλειψη αυτή είναι απόρροια ανωτέρας βίας, υπό την προϋπόθεση ότι η επικαλούμενη ανωτέρα βία αποδεικνύεται δεόντως και επαρκώς. Σαν ανωτέρα βία νοείται κάθε γεγονός απρόβλεπτο και αναπότρεπτο, που καθιστά απολύτως αδύνατη την εκτέλεση της σύμβασης.

Ο Ανάδοχος υποχρεούται μέσα σε είκοσι (20) ημέρες, από τότε που συνέβησαν τα περιστατικά που συνιστούν την ανωτέρα βία, να αναφέρει εγγράφως αυτά και να προσκομίσει στον πελάτη τα απαραίτητα στοιχεία. Σε περίπτωση που ο Ανάδοχος μέσα στην ανωτέρω προθεσμία δεν αναφέρει τα περιστατικά και δεν προσκομίσει τα απαιτούμενα αποδεικτικά στοιχεία, στερείται του δικαιώματος να επικαλεστεί την ύπαρξη ανωτέρας βίας.

Η Αναθέτουσα Αρχή υποχρεούται να απαντήσει εντός είκοσι (20) ημερών στην προαναφερόμενη αναφορά του Αναδόχου. Αν η Αναθέτουσα Αρχή δεν απαντήσει εντός του ανώτερου χρονικού διαστήματος, θα θεωρείται ότι έχει γίνει αποδεκτό από αυτόν το εν λόγω γεγονός ανωτέρας βίας.

**ΑΡΘΡΟ 13Ο: ΔΙΚΑΙΩΜΑ ΜΟΝΟΜΕΡΟΥΣ ΚΑΤΑΓΓΕΛΙΑΣ-ΛΥΣΗΣ της ΣΥΜΒΑΣΗΣ**

Η Αναθέτουσα Αρχή μπορεί, υπό τις προϋποθέσεις που ορίζουν οι κείμενες διατάξεις, να καταγγείλει την παρούσα σύμβαση κατά τη διάρκεια της εκτέλεσής της, σύμφωνα με το άρθρο 133 του ν. 4412/2016 όπως ισχύει, εφόσον:

α) Η σύμβαση έχει υποστεί ουσιώδη τροποποίηση, κατά την έννοια της παρ. 4 του άρθρου 132 του ν. 4412/2016, όπως ισχύει, που θα απαιτούσε νέα διαδικασία σύναψης σύμβασης.

β) Ο Ανάδοχος, κατά το χρόνο της ανάθεσης της σύμβασης τελούσε σε μια από τις καταστάσεις που αναφέρονται στην παράγραφο 1 του άρθρου 73 του ν. 4412/2016, όπως ισχύει και, ως εκ τούτου, θα έπρεπε να έχει αποκλειστεί από τη διαδικασία σύναψης της σύναψης σύμβασης, με την επιφύλαξη της παρ. 7 του άρθρου 73 του ν. 4412/2016, όπως ισχύει.

γ) Η σύμβαση δεν έπρεπε να ανατεθεί στον Ανάδοχο λόγω σοβαρής παραβίασης των υποχρεώσεων που υπέχει από τις Συνθήκες και την Οδηγία 2014/24/ΕΕ, η οποία έχει αναγνωριστεί με απόφαση του Δικαστηρίου της Ένωσης στο πλαίσιο διαδικασίας δυνάμει του άρθρου 258 της ΣΛΕΕ.

Η σύμβαση καταγγέλλεται υποχρεωτικά εφόσον συντρέχει η περίπτωση της παρ. 5 ή της παρ. 7 του άρθρου 68 του ν. 3863/2010, όπως τροποποιήθηκε και ισχύει.

Συγκεκριμένα, όταν οι Υπηρεσίες ή οι Επιτροπές παρακολούθησης καλής εκτέλεσης του έργου του αποδέκτη των υπηρεσιών, διαπιστώνουν παραβάσεις των όρων του παρόντος άρθρου κατά τη διάρκεια υλοποίησης του έργου, η σύμβαση καταγγέλλεται από την αναθέτουσα αρχή. Όταν οι παραβάσεις διαπιστώνονται κατά την παραλαβή του έργου, τα δικαιώματα που απορρέουν από τη σύμβαση δεν ικανοποιούνται, καταβάλλονται, όμως, από τον αποδέκτη των υπηρεσιών οι αποδοχές στους εργαζομένους και αποδίδονται οι ασφαλιστικές τους εισφορές.

Επιπρόσθετα, όταν οι αρμόδιοι ελεγκτικοί μηχανισμοί διαπιστώνουν παραβάσεις που αφορούν την αδήλωτη εργασία, την παράνομη απασχόληση αλλοδαπών ή παραβάσεις της εργατικής και ασφαλιστικής νομοθεσίας, ενημερώνουν εγγράφως την Αναθέτουσα Αρχή. Επίσης, ενημερώνουν εγγράφως την Αναθέτουσα Αρχή για τις πράξεις επιβολής προστίμου που αφορούν τις ανωτέρω διαπιστωθείσες παραβάσεις. Η πράξη επιβολής προστίμου στον εργολάβο για παραβάσεις της εργατικής νομοθεσίας που χαρακτηρίζονται από τις κείμενες διατάξεις ως «υψηλής» ή «πολύ υψηλής» σοβαρότητας για δεύτερη φορά κατά τη διάρκεια λειτουργίας της σύμβασης οδηγεί υποχρεωτικά στην καταγγελία της σύμβασης από την αναθέτουσα αρχή και στην κήρυξη του εργολάβου έκπτωτου.

**ΑΡΘΡΟ 14Ο: εκπτωση αναδοχου**

Ο Ανάδοχος, με την επιφύλαξη της συνδρομής λόγων ανωτέρας βίας, κηρύσσεται υποχρεωτικά έκπτωτος (άρθρο 203 του ν.4412/2016, όπως ισχύει) από την σύμβαση και από κάθε δικαίωμα που απορρέει από αυτήν, εάν δεν εκπληρώσει τις συμβατικές του υποχρεώσεις ή δεν συμμορφωθεί με τις γραπτές εντολές της Αναθέτουσας Αρχής, που είναι σύμφωνες με την σύμβαση ή τις κείμενες διατάξεις και εάν υπερβεί υπαίτια τη συνολική προθεσμία εκτέλεσης της σύμβασης, λαμβανομένων υπόψη των παρατάσεων.

Ο Ανάδοχος κηρύσσεται υποχρεωτικά έκπτωτος από τη σύμβαση και από κάθε δικαίωμα που απορρέει από αυτήν, με απόφαση της Αναθέτουσας Αρχής, ύστερα από γνωμοδότηση του αρμόδιου οργάνου, εφόσον δεν εκτελέσει τις προσφερόμενες υπηρεσίες στον τόπο και μέσα στον συμβατικό χρόνο ή στον χρόνο παράτασης που του δοθεί, σύμφωνα με όσα προβλέπονται στο άρθρο 203 του ν. 4412/2016.

Στην περίπτωση αυτή η Αναθέτουσα Αρχή κοινοποιεί στον Ανάδοχο ειδική όχληση, η οποία μνημονεύει τις διατάξεις του άρθρου 203 του ν. 4412/2016, όπως ισχύει, και περιλαμβάνει συγκεκριμένη περιγραφή των ενεργειών στις οποίες οφείλει να προβεί ο Ανάδοχος θέτοντάς του προθεσμία για τη συμμόρφωσή του. Η τασσόμενη προθεσμία πρέπει να είναι εύλογη και ανάλογη της διάρκειας της σύμβασης και πάντως όχι μικρότερη των δεκαπέντε [15] ημερών. Αν η προθεσμία, που τέθηκε με την ειδική όχληση, παρήλθε χωρίς ο Ανάδοχος να συμμορφωθεί, κηρύσσεται έκπτωτος μέσα σε προθεσμία τριάντα [30] ημερών από την άπρακτη πάροδο της προθεσμίας συμμόρφωσης, με απόφαση της Αναθέτουσας Αρχής. Στην απόφαση προσδιορίζονται οι λόγοι της μη συμμόρφωσης του Αναδόχου προς την ειδική όχληση και αιτιολογείται η έκπτωση με αναφορά στους λόγους που οδήγησαν σε αυτή.

Στον Ανάδοχο που κηρύσσεται έκπτωτος από την σύμβαση, επιβάλλεται, με απόφαση του αποφαινόμενου οργάνου, ύστερα από γνωμοδότηση του αρμοδίου οργάνου, το οποίο υποχρεωτικά καλεί τον Ανάδοχο προς παροχή εξηγήσεων, ολική κατάπτωση της εγγύησης καλής εκτέλεσης της σύμβασης.

Επιπλέον μπορεί να επιβληθεί ο προβλεπόμενος από το άρθρο 74 του ν. 4412/2016, όπως ισχύει, αποκλεισμός του Αναδόχου από τη συμμετοχή του σε διαδικασίες δημοσίων συμβάσεων.

Ο Ανάδοχος δεν κηρύσσεται έκπτωτος από τη σύμβαση όταν συντρέχουν λόγοι ανωτέρας βίας.

**ΑΡΘΡΟ 15Ο: εφαρμοστεο δικαιο – επιλυση διαφορων**

Κατά την εκτέλεση της σύμβασης εφαρμόζονται οι διατάξεις του Ν.4412/2016, οι όροι της παρούσας και συμπληρωματικά ο Αστικός Κώδικας.

Η σύμβαση διέπεται από την ελληνική και ενωσιακή νομοθεσία.

Κάθε διαφορά που θα προκύψει μεταξύ της αναθέτουσας αρχής και του αναδόχου, η οποία θα αφορά την εκτέλεση, την εφαρμογή ή γενικά τις σχέσεις των συμβαλλομένων μερών που δημιουργούνται από τη σύμβαση αυτή, θα λυθεί από τα αρμόδια Δικαστήρια Πατρών.

Εκτός από τους ειδικά αναφερόμενους όρους της παρούσας σύμβασης, το κείμενο της οποίας κατισχύει κάθε άλλου κειμένου στο οποίο αυτή στηρίζεται, εκτός βεβαίως καταδήλων σφαλμάτων ή παραδρομών, ισχύουν και όλα τα παρακάτω αναφερόμενα κείμενα με την ακόλουθη σειρά ιεραρχίας :

α) υπ’ αριθμ. Πρωτ. xxxxxx/xx.xx.2023 (αριθμ. 01/2023, Α/Α Ε.Σ.Η.ΔΗ.Σ.:xxxxxx, ΑΔΑΜ: 23PROCXXXXXXXX) Διακήρυξη.

β) υπ’ αριθμ. Πρωτ. xxxxx/xx.xx.xxxx (ΑΔΑ: xxxxΟΡ1Φ-xxx, ΑΔΑΜ: 23AWRDxxxxxxx) απόφαση κατακύρωσης.

γ) Η προσφορά του Αναδόχου.

**ΑΡΘΡΟ 16Ο: ΓΛΩΣΣΑ ΣΥΝΤΑΞΗΣ ΤΗΣ ΣΥΜΒΑΣΗΣ**

Η σύμβαση συντάσσεται στην Ελληνική Γλώσσα.

Σε περίπτωση που ζητηθεί από τον Ανάδοχο η σύνταξη της σύμβασης και σε άλλη γλώσσα, ο Ανάδοχος αναλαμβάνει με ευθύνη και έξοδά του την επίσημη μετάφραση του ελληνικού κειμένου. Μεταξύ των δύο κειμένων που θα υπογραφούν, αυθεντικό θεωρείται το ελληνικό κείμενο, το οποίο και κατισχύει σε κάθε περίπτωση.

**ΑΡΘΡΟ 17Ο: ΛΟΙΠΟΙ ΟΡΟΙ**

Οποιαδήποτε τροποποίηση ή συμπλήρωση της σύμβασης αυτής είναι ισχυρή εφόσον γίνει εγγράφως και προσυπογραφεί και από τους δύο συμβαλλόμενους.

Κατά την εκτέλεση της σύμβασης, εφαρμόζονται κατ΄ αναλογία οι διατάξεις του Ν.4270/2014 και του Ν.4412/2016, ως ισχύουν, και κάθε διαφορά που δεν θα διευθετηθεί από τους συμβαλλόμενους, υπάγεται στην αρμοδιότητα των δικαστηρίων της Πάτρας.

Σε πίστωση των ανωτέρω, η παρούσα σύμβαση αφού διαβάστηκε και βεβαιώθηκε, υπογράφεται από τους συμβαλλόμενους σε δύο (2) όμοια πρωτότυπα.

|  |  |  |
| --- | --- | --- |
| **ΟΙ ΣΥΜΒΑΛΛΟΜΕΝΟΙ** | | |
| **Ο ασκών καθήκοντα Συντονιστή της Αποκεντρωμένης Διοίκησης Π.Δ.Ε. & Ι.**  **Διονύσιος Παναγιωτόπουλος** |  | **Για τον Προμηθευτή**  ……………………….  Α.Φ.Μ. …………, Δ.Ο.Υ. …………… |